सो क्रममा मन्त्रालयले करिब २०० वटा स्वास्थ्य संस्था पुनर्निर्माणको काम सम्पन्न गरिसकेको छ । त्यसबाहेक, स्थायी पुनर्निर्माण अन्तर्गत मन्त्रालयले आउँदो आर्थिक वर्षदेखि भूकम्पले क्षतिग्रस्त बनाएका थप ५०० वटा स्वास्थ्य संस्था पुनर्निर्माण गर्ने योजना बनाएको छ । त्यसको लागि स्वास्थ्य मन्त्रालयले करिब तीन करोड रुपैयाँ बजेट विनियोजन गरिसकेको मन्त्रालयका प्रमुख जनस्वास्थ्य प्रशासक रमेश अधिकारीले अनलाइनखबरलाई बताए ।
